Campanya de llaços grocs en suport als presos polítics que fan vaga de fam - Nova Conca
Campanya de llaços grocs en suport als presos polítics que fan vaga de fam
La campanya porta el lema "Per Nadal no hi serem tots, us volem a casa" i organitzada per l'ANC de la Conca de Barberà
Dijous, 6 de desembre de 2018 a les 10:00h
L’ANC de la Conca de Barberà ha iniciat aquesta setmana una campanya sota el lema “Per Nadal no hi serem tots, us volem a casa”. L’ANC demana en la campanya: “Penja el llaç al teu balcó, anima a tothom a penjar un llaç groc al balcó de casa per a denunciar la injustícia de la qual els presos polítics són víctimes.”
Amb l’objectiu que els balcons de la Conca s’omplin de llaços l’ANC posarà a la venda llaços adaptats per ser penjats en balcons al preu de 3 €. Aquests llaços es podran adquirir als següents establiments:
– Montblanc: Perfumeria Vives.
– L’Espluga de Francolí: Floristeria Civiflor, Supermercat Coaliment Joan Poblet, Llibreria Papereria Índex.
– Vimbodí i Poblet: Els Guixots.
– Sarral: Llibreria l’Studi.
– Rocafort de Queralt: Disbo Contijoch.
L’ANC Conca de Barberà expressa el seu suport als presos polítics i exiliats i, especialment els que estan fent una vaga de fam indefinida per denunciar la inacció del Tribunal Constitucional davant dels seus recursos, fet que els impedeix accedir a la justícia internacional.